Държавен вестник, бр. 64, 2010 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  64
(4) Задължението на координатора на балан­
сираща група към оператора се счита за погасено 
след заверяване на сметката на оператора.
Чл. 194. (1) Операторът писмено информира 
координатора на балансираща група за сумата 
в искането до банката в деня на изпращането 
му по чл. 193, ал. 1. 
(2) Банката информира оператора и коор­
динатора на балансираща група за движението 
по специалната сметка по начин и в срокове 
съгласно договора по чл. 188, ал. 1.
Чл. 195. (1) Координаторите на балансиращи 
групи са длъжни да поддържат определения от 
оператора гаранционен депозит в специалните 
сметки, валидни банкови гаранции, както и суми 
за покриване на таксите към банката, която 
обслужва гаранционните обезпечения.
(2) Координаторите на балансиращи групи са 
длъжни да възстановят средствата по специални­
те сметки, използвани от оператора по чл. 193, 
или да предоставят нова банкова гаранция в 
рамките на пет работни дни считано от момента 
на задължаване на специалните им сметки или 
постъпили искания за инкасиране на суми от 
банковата гаранция.
Г л а в а  е д и н а д е с е т а
ТЪРГОВИЯ С ЕЛЕКТРИЧЕСКА ЕНЕРГИЯ ОТ 
ВЪЗОБНОВЯЕМИ ЕНЕРГИЙНИ ИЗТОЧНИ­
ЦИ. ОСНОВНИ ПОЛОЖЕНИЯ
Чл. 196. (1) Производителите на електрическа 
енергия от възобновяеми източници, в зависи­
мост от мрежата, към която са присъединени, 
сключват договор за достъп с електроенергийния 
системен оператор, съответно електроразпреде­
лителното предприятие по смисъла на чл. 104 
ЗЕ, и с обществения доставчик или с крайния 
снабдител договор за продажба на електрическа 
енергия, съответно по смисъла на чл. 93а, ал. 1 
и чл. 94а, ал. 3 ЗЕ, или сключват договор за 
продажба на електрическа енергия по смисъла 
на чл. 100 ЗЕ.
(2) Договорите по ал.1 регламентират:
1. мястото на присъединяване и наличното 
оборудване за управление и безопасност и не­
обходими технически стандарти;
2. средства за търговско измерване на елек­
трическа енергия;
3. прогнозно производство;
4. технически параметри на електрическата 
централа;
5. параметри и условия за прогнозиране на 
производството и известяване на прогнозата 
на координатора на балансиращата група и на 
електроенергийния системен оператор.
Чл. 197. (1) Преносното предприятие и елек­
троразпределителните предприятия предоставят 
на електроенергийния системен оператор до 15 
декември всяка година справка за инсталираните 
мощности на производители на електрическа 
енергия от възобновяеми източници в зависи­
мост от мрежата, към която са присъединени, 
съгласно сключените договори за достъп и пренос 
до съответната мрежа.
(2)	 Информацията по ал. 1 трябва да съдържа 
минимум:
1. име на собственик;
2. брой, тип и технически характеристики на 
генериращите източници;
3. място на присъединяване към електропре­
носната или електроразпределителната мрежа;
4. технически средства за контролиране на 
мощността;
5. средства за търговско измерване на елек­
трическата енергия.
(3) Електроенергийният системен оператор 
поддържа актуален регистър на всички произво­
дители на електрическа енергия от възобновяеми 
източници.
(4) Електроенергийният системен оператор 
следва да бъде информиран ежемесечно при 
промяна в справката по ал. 1 не по-късно от 5-ия 
ден преди изтичане на текущия месец.
(5) ДКЕВР информира електроенергийния 
системен оператор/електроразпределителните 
предприятия, обществения доставчик/крайните 
снабдители за отнемане на лицензия на произ­
водител от възобновяеми енергийни източници 
в тридневен срок от издаване на администра­
тивния акт.
Чл. 198. Всички производители от възобновя­
еми енергийни източници с обща присъединена 
мощност, по-голяма от 30 kW, са членове на 
специална балансираща група на производители 
от възобновяеми енергийни източници с коор­
динатор, определен от ДКЕВР.
Чл. 199. (1) Производителите от възобновяеми 
енергийни източници са длъжни да изпращат на 
координатора на балансираща група по чл. 198, 
на обществения доставчик и на крайните снаб­
дители следните предварителни уведомления за 
прогнозно производство:
1. до края на месец ноември на текущата 
година – очакваното производство по месеци 
за следващата календарна година;
2. до 20-о число на текущия календарен ме­
сец – очакваното производство за всяка седмица 
на следващия месец;
3. до всеки петък на текущата седмица – очак­
ваното производство за всеки ден на следващата 
календарна седмица;
4. ежедневно съгласно чл. 70 от тези пра­
вила – очакваното почасово производство за 
следващия ден.
(2) Координаторът на балансираща група 
предоставя своевременно информацията по ал. 1 
на електроенергийния системен оператор.
Чл. 200. (1) Производителите от възобновя­
еми енергийни източници с обща присъединена 
мощност, по-голяма от 30 kW включително, из­
пращат на координаторите на балансиращи групи 
почасови графици за прогнозно производство.
(2) Координаторът на специална балансира­
ща група на производители от възобновяеми 
енергийни източници има право да освободи 
производители с по-голяма инсталирана мощност 
от посочената в ал. 1 от изпращане на почасов